King Kong Vs Godzilla

Τα Toho Studios επαναδραστηριοποιούν το franchise, επαναφέροντας τον αρχικό σκηνοθέτη Ishiro Honda, με το αποτέλεσμα όμως να απέχει αρκετά από τις πρώτες δυο ταινίες της σειράς. Η συγκεκριμένη ταινία φέρνει αντιμέτωπους στην οθόνη, τους δυο σημαντικότερους εκπροσώπους των monster movies, πολύ πριν από τα διάφορα crossover τύπου Freddy Vs Jason και Alien Vs Predator. O Honda προσθέτει στην ταινία έναν έντονο σατιρικό και σαρκαστικό τόνο, που αντικαθιστά την σκοτεινή αλληγορία του πρωτότυπου, γεμίζοντας το αποτέλεσμα με μια ανελέητη feel-good διάθεση, με την τελική μάχη των δύο τεράτων να πλησιάζει τα όρια ενός WWE αγώνα. Η έντονη νοσταλγική ματιά, η σκηνοθετική ικανότητα του Honda με τις περίεργες γωνίες λήψης, ο σατιρικός τόνος, ο καλός ρυθμός και η γοητεία που αποπνέει η αφέλεια της ταινίας καταφέρνουν να διατηρήσουν το ενδιαφέρον του θεατή, παρά το προφανώς αστείο σενάριο και τα ακόμη πιο αστεία κοστούμια.